Document ID: 31981R3221

ΚΑΝΟΝΙΣΜΟΣ (ΕΟΚ) αριθ. 3221/81 ΤΗΣ ΕΠΙΤΡΟΠΗΣ της 11ης Νοεμβρίου 1981 περί της τρίτης τροποποιήσεως του κανονισμού (ΕΟΚ) αριθ. 3314/80 περί της τιμής πωλήσεως αποκορυφωμένου γάλακτος σε σκόνη που προορίζεται για τη διατροφή βοών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων
wc(1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 7 παράγραφος 5,
Εκτιμώντας:
ότι ο κανονισμός (ΕΟΚ) αριθ. 3314/80 της Επιτροπής(2), όπως τροποποιήθηκε τελευταία από τον κανονισμό (ΕΟΚ) αριθ. 2871/81 (3), προέβλεψε την πώληση του αποκορυφωμένου γάλακτος σε σκόνη από τα δημόσια αποθέματα που προορίζονται για τη διατροφή βοών-
ότι ορισμένοι οργανισμοί παρεμβάσεως διαθέτουν αποκορυφωμένο γάλα σε σκόνη το οποίο δεν ανταποκρίνεται πλέον, λόγω ηλικίας, στις απαιτήσεις πρώτης ποιότητος, που προβλέπονται στο άρθρο 1 παράγραφος 1 του κανονισμού (ΕΟΚ) αριθ. 625/78 της Επιτροπής της 30ής Μαρτίου 1978 περί των λεπτομερειών εφαρμογής δημοσίων αποθεμάτων αποκορυφωμένου γάλακτος σε σκόνη (4), όπως τροποποιήθηκε τελευταία από τον κανονισμό (ΕΟΚ) αριθ. 2188/81(5)-
ότι, για να αποφευχθούν οι δαπάνες που προκύπτουν από μία μακράς διαρκείας αποθεματοποίηση σχετικών ποσοτήτων, φαίνεται σκόπιμο να πωληθεί αυτό το αποκορυφωμένο γάλα σε σκόνη κατά τον κανονισμό (ΕΟΚ) αριθ. 3314/80 εφαρμόζοντας σε αυτό, κατά συνέπεια, μία μειωμένη τιμή πωλήσεως- ότι στην περίπτωση αυτή η ασφάλεια μεταποιήσεως πρέπει να είναι μεγαλύτερη-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3314/80 τροποποιείται ως ακολούθως:
1. Στο άρθρο 2 παράγραφος 1, στο κείμενο υπό β προστίθεται το ακόλουθο εδάφιο:
"Εν τούτοις, όταν πρόκειται για αποκορυφωμένο γάλα σε σκόνη που εισήλθε σε αποθεματοποίηση προ της 1ης Νοεμβρίου 1979, η τιμή αυτή είναι ίση με την τιμή αγοράς που εφαρμόζεται από τον οργανισμό παρεμβάσεως, μειωμένη κατά 3 ECU ανά 100 χιλιόγραμμα."
2. Στο άρθρο 5 παράγραφος 2, στο κείμενο υπό β προστίθεται το ακόλουθο εδάφιο:
"Εν τούτοις, σε περίπτωση εφαρμογής της τιμής πωλήσεως που αναφέρεται στο άρθρο 2 παράγραφος 1 υπό β τελευταίο εδάφιο, η ασφάλεια αυτή είναι ίση προς 6 ECU ανά 100 χιλιόγραμμα."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 11 Νοεμβρίου 1981.

Labels: 2
17
6